bg en hbs_cyr ru ky ky en sv fr de de fr fr fr en ja fr de fr en ky ky ky ky ky ky ky ky ky ky ky ky ky ky ky ky ky ky ky ky ky ky ky ky ky ky ky ky ky ky kk ru
Макала издегич Редакции газет Кыргызстана Кыргыз эл макалдары Архив-1 Архив-2 Архив-3 Архив-4 Архив-5 Архив-6 Zaman Кыргызстан Агым Айыл деми Алиби Асман пресс Азия news Арена kg Фабула Кереге kg Кыргызстан маданияты Көк Асаба Кутбилим Леди kg Майдан.kg Кыргыз туусу Учур Айгай kg Аалам С.С.С.Р Эл турмушу Эл сөзү Добулбас kg Айкын саясат Ачык саясат Майдан kg Адилет press Жалал-абад үнү Тарыхый мурас Обон Ош шамы Ош жаңырыгы Кыргыз руху Салык экспресс Саратан Diezel Айыл өкмөтү Нур Эл De факто Жаңы кылым Апта Алас Бишкек таймс Назар Энесай Новости Иссык-Куля Эркинтоо Биримдик Пресс kg Нур реклама Айат пресс Адилет пресс Лозунг Кабар
Үмүтүбүздү жандырган сүрөтчү Медер Келдеевдин келечеги кең экендиги анын чебер өнөрүнөн байкалат. Атанын каны, эненин сүтү менен бүткөн талантын талаага ыргытпай, тескерисинче, тынымсыз изденип келет. Бир кесе кымыз ичсең оозуңдан даамы кетпеген сыңары, Медер мырзанын да сүрөттөрүнүн элеси көз жаздымда калбайт экен.
- Медер мырза, оболу ушундай талантты тарбиялаган сиздин энеңизден кеп баштагым келип турат. Сизди ааламга алып келген, коомго кошуп берген апаңыз тууралуу айтып берсеңиз?
- Апа дегенде эле мени мээримдүүлүк, назиктик, жылуулук курчап алат. Алыстан келсем апам тосуп алат, арманым болсо апам угат. Дайыма мага чалган дагы, мени сураган дагы апам. Мен ким менен сүйлөшүп жатам, кандай кыз менен сүйлөшүп жүрөм, кандай адамдардын тиби менин талабыма ылайык келет экендиги менен кабардар. Апам мени 35 жашында төрөгөн. Атымды чоң апам койгон. Төрт кыздан кийин көргөн баласымын. Кыскасын айтканда бир үй-бүлөнүн медер туткан баласымын десем дагы болот. Атам үйдө тартипти аябай катуу кармаган адам. Апам тескерисинче жумшак, анын өзгөчө сапаты конфликтерден алыс адам. Бирөө менен урушуп, кер-мур айтышканын көргөн жокмун. Бардыгы апамды сыйлайт, жумушунда дагы өзгөчө сый-урматка ээ. Банкта иштечү, кийин пенсияга чыккандан кийин кафе иштетип кетти. Үй-бүлөнү дагы баккан апам. Атам мал-жан менен алек. Эне деген үч тамганын ичинде эмне деген керемет жатат. Апам мени тогуз ай боюнда көтөрдү, анан колуна көтөрдү, эми минтип караанымды карегине батырып, жүрөгүндө көтөрүп жүрөт. Апалар аман болсун!
- Эң биринчи сүрөттү канча жашыңызда тарттыңыз эле?
- Төрт эжем мектепке кеткенде калемдери, кагаздары мага тийчү. Ошондо 3 жашымда курт- кумурскаларды тарткам. Эң биринчи каармандарым ушулар. Апамдын жумушунан келген бир жагы жазылган банктын иш-кагаздары менин олжомо тийчү. Таза бетине тарта берчүмүн. Ошол алгачкы тарткан сүрөттөрүмдү апам баштыгына салып катып жүрөт.
- Кандай ийгиликтерге жетиштиңиз?
- Мектеп куракта көп конкурстар болчу. Эң биринчи 6 - классымда конкурска барып 2 - орунду алып келдим. Кайрадан облустук конкурска барып 1 - орунду алгам. Жалаң биринчилерди алып баштаганымда калыстар тобунун көзүнө илинип, алар боёк менен тартууга кеңеш беришти. Боёк менен тартканды үйрөткөн адистерди апам экөөбүз аябай издедик. Ошондон кийин Майрам Акаеванын "Мээрим" фондусунан боёк менен тартканды үйрөнгөм.
- Атайын сүрөтчүлүк боюнча билимиңиз барбы?
- Ошол "Мээрим" фондусунан 2 жыл устатым Гүлнара Баетова эжеден сабак алгам. Алгач ошол жерге барганда гуаш, акриль өңдүү боёктор менен таанышкам. Атайын жогорку билимге ээ эмесмин.
- Азыр тамагыңан табагың кымбат турган туурда конуп турабыз. Бул сүрөтчүлүк өнөрүңүз менен жан багасызбы?
- Ооба, интернет тармактарынан көрүп калышып өздөрүнүн сүрөттөрүн тартып берүүмдү суранып кайрылышат. Хоббим менен жан багып келем. Бул менин кыялым болчу. Өзүңө жаккан иш менен алектенсең, жада калса ал үчүн акча тапсаң, бул чоң бакыт да.
- Кайсы сүрөтчүнүн эмгегине баа бересиз?
- Мен көбүнчө гиперреалистердин эмгегин баалайм. Алар: Игаль Озери, Геннадий Улыбин, Майк Драгас, Скот Прайор. Мен курактуу Диего Фацио жаштардын ичинен озунуп чыкканы. Ал өзүнө кумир катары Дали, Гигерди көрөт. Өзүбүздүн сүрөтчүлөрдөн Астилла Тешебаевдин чыгармачылыгын сыйлайм.
- Сүрөтчүлүк боюнча кандай наамга жеткиңиз келет?
- Максаттарымдын туу чокусу Кыргыз эл сүрөтчүсү наамына жетүү. Кыргызстанда фестиваль жокко эсе дебейм, бирок аз санда өтөт. Жакында эле 2014 - жылдын сентябрь айында Минскте үчүнчү эл аралык фестиваль болуп өттү. Анда жалан 3D сүрөтчүлөрдүн эмгеги коюлду. Мындай фестивалдар тажрыйба алмашууда өзүнүн опол тоодой оң таасирин тийгизет да. Бирок, Кыргызстан боюнча мен эле 3D сүрөт тартам да(күлүп).
- Эгерде бакытты тарт десе, кантип тартат элеңиз?
- Мен бакыт деп боз үйдүн ички түзүлүшүн сүрөттөмөкмүн. Анын жерге салынган шырдагын сары өңдө элестете берем. Кыргыз төшөктөрүнүн жык-жыйма жыйылып турушун береке деп түшүнөм. Төбөсүндөгү түндүктөн түшкөн күндүн нуру, бешиктеги баланын бетин аймалап турганын кагазга түшүрмөкмүн.
- Тагдырдын өзү тандоодон турат. Сизге тандоо келсе сүрөттү тандайт белеңиз же сүйүүнүбү?
- Эми экоо тең адамзаттын жашоосуна керек. Сүрөтчүлүк менен төрөлгөндөн баштап чулганып келем. Ар бир сүрөтүмдү сүйүү менен, сүймөнчүлүк менен тартам.
- Тирүүлүктүн дөөлөтү - достук. Достукка кандай аныктама бересиз?
Сен уктасаң кошо уктап,
Сен көргөндү тең көрөт.
Башка иш түшсө сурап турбай,
Жаман жолдош жарабайт, - деген У. Шекспирдин саптары менен оюмду берсем болот.